  Анжелика Тихонова корреспондент Туэ «Герд лыдӟонъёс» 27-тӥ тулыспалэ Башкириысь Вылӥ Татышлы черкогуртын ортчозы. Сыӵе пумкылъян «Удмурт Кенеш» огазеяськонлэн тӧроез Татьяна Ишматова дорын нырысетӥез радъясь комитетлэн пумиськоназ кутӥзы, ивортэ огазеяськонлэн пресс-службаез. Башкирие ӵемгес асьмеос творческой коллективъёсты, ансамбльёсты гинэ поттаськом. Таӵе научной ужрад но соослы туж кулэ, дыр. Палэнын улӥсь удмуртъёслы со бадӟым юрттэт, нош «Герд лыдӟонъёслы» выль омыр, выль шокчон луысал Татьяна Ишматова, «Удмурт Кенеш» огазеяськонлэн тӧроезКонференци Удмуртилэн кунлыкезлы 100 ар тырмонлы сӥземын луоз. Соин валче вераськон Кузебай Герд сяна, мукет удмурт югдытӥсьёс сярысь но мыноз. Конференци «Трокай Борисов, Кузебай Герд но Максим Прокопьев – Удмурт кунлыкез кылдытӥсьёс» нимаськоз Ужрадын сётэм темая докладъёс лыдӟозы, адӟытонъёс ужалозы, дышетскись пиналъёс понна квест радъялозы. Озьы ик ужрад улсын Кузебай Герд нимо йӧскалык премиез басьтӥсьёсты пусъёзы.  Тодэ вайытом, кылем арын данъетэз Удмуртиысь калык суредасьлы Семён Виноградовлы но Грак ёросысь депутатъёслэн кенешсылэн тӧроезлы Михаил Крестьяниновлы сётӥзы. Тегъёс: Мерлык Удмуртия УдмуртКенеш Башкирия удмуртъёс КузебайГерд Гердлыӟдонъёс Удмуртилэнкунлыкезлы100ар 100ар  